**Ďalšie témy na seminárne práce – tematické okruhy prednášok zo zimného semestra 2013/2014**

**1. Preberanie lexém z cudzích jazykov.** Príčiny preberania, pojem východiskového a

preberajúceho jazyka. Spôsoby adaptácie prevzatých slov do preberajúceho jazyka. Normatívna stránka a funkčné hľadisko v posudzovaní oprávnenosti prevzatia. Internacionalizácia. Anglicizmy a bohemizmy.

**2. Expresivita v lexike.** Definícia expresivity, nocionálne a expresívne LJ. Formálna (zvuková a

slovotvorná) signalizácia expresivity. Inherentná, adherentná a kontextová, kladná a záporná

expresivita. Druhy LJ s kladnou a zápornou expresivitou: eufemizmy, deminutíva, hypokoristiká,

laudatíva – dysfemizmy, augmentatíva, pejoratíva, vulgarizmy. Dynamika expresivity.

**3. Odborná terminológia** – špecifiká, vlastnosti odborného termínu, vzťah termín – netermín.

Terminologizácia a determinologizácia.

**4. Stratifikačná charakteristika lexiky.** Metodologické problémy stratifikácie (rozvrstvenia)

lexikálnych jednotiek. Základné typy lexikálnych vrstiev – kolokvializmy, administrativizmy,

konfesionalizmy, knižné slová, poetizmy, biblizmy, žurnalizmy.

**5. Sociolekty v lexike.** Slangizmy, profesionalizmy, argotizmy. Štruktúrna a komunikačná

charakteristika.

**6. Čas a priestor v lexike***.* Temporalizmy a atemporalizmy: antikvarizmy (archaizmy,

historizmy) a neologizmy. Teritorializmy – nárečové lexémy.

**7. Okazionalizmy v lexike***.* Homo nominans – človek pomenúvajúci, človek tvorivý.

**8. Dynamika v lexike.** Obohacovanie lexiky – typológia.

**9. Skracovanie lexém (abreviácia).** Podstata skracovania, typy skratiek v slovenčine. Štruktúrna

a komunikačná charakteristika.

**10. Lexikálne štylémy.** Diferencované možnosti slova a prepínanie kódu. Štylistická klasifikácia

lexikálnych štylém. Lexikálne štylémy a text. Štylistické vlastnosti slovotvorných prostriedkov.